钦定古今图书集成/明伦汇编/交谊典/第048卷 > 《兰陵王》〈南湖以碧莲见寄次韵谢之〉史达祖
## 钦定古今图书集成/明伦汇编/交谊典/第048卷 > 《兰陵王》〈南湖以碧莲见寄次韵谢之〉史达祖

“汉江侧，月弄仙人佩色。含情久，摇曳楚衣，天水空濛
染娇碧。文漪簟影织。凉骨时将粉饰。谁曾见，罗袜去
时，点点波间冷云积。相思旧飞鹢。漫想像风裳，追
恨瑶席。涉江几度和愁摘。记雪映双腕，刺萦丝缕，分
开绿盖素袂湿。放新句吹入。寂寂。意犹昔。念净社
因缘，天许相觅。飘萧羽扇摇团白。屡侧卧寻梦，倚阑
无力。”风标公子，欲下处、似认得。